AIE วิ่งฉิว 5% โบรกชูกำไรปี 64 แตะ 374 ลบ. อานิสงส์ “ไบโอดีเซล” หนุน
AIE วิ่งฉิว 5% โบรกชูกำไรปี 64 แตะ 374 ลบ. อานิสงส์ "ไบโอดีเซล" หนุน
19 มี.ค. 2564

ผู้สื่อข่าวรายงานว่า ราคาหุ้น บริษัท เอไอ เอนเนอร์จี จำกัด (มหาชน) หรือ AIE ปิดภาคเช้าที่ระดับ 1.31 บาท บวก 0.06 บาท หรือ 4.80% สูงสุดที่ระดับ 1.34 บาท ต่ำสุดที่ระดับ 1.24 บาท ด้วยมูลค่าการซื้อขาย 195.62 ล้านบาท

ด้าน บล.จีเอ็มโอ-แซด คอม เปิดเผยว่า มีมุมมองเชิงบวกต่อหุ้น AIE ซึ่งปี 64 คงประมาณการกำไรสุทธิที่ระดับ 374 ล้านบาท โดยยังเชื่อว่าบริษัทจะสามารถคงอัตราการทำกำไรในระดับสูงต่อจากปี 64 จากที่กฎระเบียบของมาตรฐานไบโอดีเซลที่กำหนดคุณภาพจะเป็นปัจจัยหลักที่ช่วยให้บริษัทสามารถทำกำไรได้ต่อเนื่อง